b"\n_START_ARTICLE_\nJalisse\n_START_SECTION_\nCarrera musical\n_START_PARAGRAPH_\nEls dos components es troben per primera vegada el 1989 a l'oficina d'una companyia discogr\xc3\xa0fica. Alessandra fins aquell moment hi havia aconseguit nombroses vict\xc3\xb2ries en competicions de m\xc3\xbasica al V\xc3\xa8neto i al Fri\xc3\xbcl - Ven\xc3\xa8cia J\xc3\xbalia; Fabio era cantant i teclista d'una banda anomenada \xc2\xabVox Populi\xc2\xbb, amb la qual va publicar un maxi single titulat I'm So Bad, i es presentava a la discogr\xc3\xa0fica com cantautor._NEWLINE_Entre 1990 i 1993 Alessandra, despr\xc3\xa9s d'haver estat llan\xc3\xa7ada per Pippo Baudo en el programa \xc2\xabGran Premio\xc2\xbb, va participar en una s\xc3\xa8rie d'aparicions a programes de televisi\xc3\xb3._NEWLINE_El 1992 es retroba novament amb Fabio, tots dos decideixen treballar plegats i dos anys m\xc3\xa9s tard es forma el grup Jalisse, nom que va ser pres d'un personatge de la s\xc3\xa8rie de televisi\xc3\xb3 \xc2\xabI Robinson\xc2\xbb. L'any 1995 van participar a \xc2\xabSanremo Giovani\xc2\xbb amb la can\xc3\xa7\xc3\xb3 Vivo, acabant al tercer lloc i adquirint per tant el dret de participar en el Festival de Sanremo a l'any seg\xc3\xbcent, on van ocupar el sis\xc3\xa8 lloc en la secci\xc3\xb3 de \xc2\xabNuove Proposte\xc2\xbb, amb la can\xc3\xa7\xc3\xb3 Liberami."